

МОНГОЛ УЛСЫН ХУУЛЬ

2019 оны 11 сарын 13 өдөр Төрийн ордон, Улаанбаатар хот

 **ИРЭЭДҮЙН ӨВ САНГИЙН ТУХАЙ**

 **ХУУЛИЙГ ДАГАЖ МӨРДӨХ ЖУРМЫН**

 **ТУХАЙ ХУУЛЬД НЭМЭЛТ, ӨӨРЧЛӨЛТ**

 **ОРУУЛАХ ТУХАЙ**

**1 дүгээр зүйл.**Ирээдүйн өв сангийн тухай хуулийг дагаж мөрдөх журмын тухай хуульд доор дурдсан агуулгатай дараах зүйл нэмсүгэй:

**1/51 дүгээр зүйл:**

“**51 дүгээр зүйл.**Корпораци бие даан тогтвортой үйл ажиллагаа явуулах бүтэц, чадамжтай болох хүртэл сангийн хөрөнгийн удирдлагыг олон улсын банк, санхүүгийн байгууллагуудтай хамтран санхүү, төсвийн асуудал эрхэлсэн төрийн захиргааны төв байгууллага хэрэгжүүлнэ.”

**2/52 дугаар зүйл:**

“**52 дугаар зүйл.**Ирээдүйн өв сангийн тухай хуулийн 13 дугаар зүйлийн 13.3 дахь хэсгийг энэ хуулийн 51 дүгээр зүйлд заасны дагуу Корпораци бие даан тогтвортой үйл ажиллагаа явуулах бүтэц, чадамжтай болсноор дагаж мөрдөнө.”

**2 дугаар зүйл.**Ирээдүйн өв сангийн тухай хуулийг дагаж мөрдөх журмын тухай хуулийн 4 дүгээр зүйлийн “барагдуулж дууссанаар” гэснийг “барагдуулж, энэ хуулийн 52 дугаар зүйлд заасан нөхцөл үүссэнээр” гэж өөрчилсүгэй.

**3 дугаар зүйл.**Энэ хуулийг 2020 оны 01 дүгээр сарын 01-ний өдрөөс эхлэн дагаж мөрдөнө.

 МОНГОЛ УЛСЫН

 ИХ ХУРЛЫН ДАРГА Г.ЗАНДАНШАТАР